Danas pozivam cijelu svoju ekipu.
EKIPA
Ona je multimilijunašica, zvijezda YouTubea, a tek joj je 15 godina.
Tri, dva, jedan!
Prije je postojao Klub Mickey Mouse, a sad je tu Ekipa.
Skupine djece surađuju
i snimaju te viralne videoserijale.
Tu je cijela ekipa.
-Što ima? Sawyer. -Ja sam Hayden.
-Ja sam Gavin. -Piper.
-Ja sam Sophie. -Corinne.
Svi smo zajedno snimali filmiće. To su bili izazovi.
Morat će eksati cijelu čašu vode
za samo sedam sekundi.
Izazov „Tko zadnji prestane jesti”. To!
Klincima se to zbilja sviđa i zabavno im je.
Četiri milijuna pregleda. Da to pojasnim…
CNN u jednom tjednu ima 2,2 milijuna pregleda.
Ona je internetska superzvijezda.
Piper Rockelle je silno popularna dječja influencerica.
Neki me gledaju od moje osme godine.
Da, znam.
Piper je prikupila milijarde pregleda i milijune dolara.
Tiffany Smith, Piperina majka, je mama-menadžerica.
Približi se rešetkama. Tako.
Tim je klincima osigurala veliku viralnu slavu.
Činilo se zabavnim.
Činilo se tako nevinim.
Ali nije bilo nimalo nevino.
MAMA ZVIJEZDE YOUTUBEA HVALI SE DA JE „SVODNICA” DJECE
MAMU-MENADŽERICU OPTUŽUJE 11 TINEJDŽERA
TUŽBA PRIJETI TINEJDŽERSKOJ ZVIJEZDI
Ova mlada dama skupila je više od deset milijuna pratitelja
snimajući filmiće s prijateljima.
Neki od tih već bivših prijatelja i njihovi roditelji sada dižu tužbu
i tvrde da su bili iskorištavani.
Ne bi me iznenadilo da radim 12 sati,
odem u krevet, a onda sve iznova.
Tiffany me često dovodila u neugodne situacije.
Bliže.
Dobivali smo upute da radimo neke stvari
za koje nije u redu da odrasla osoba govori klincima da to rade.
Imam posao, a dijete sam.
CIJENA DJETINJSTVA?
Nije mi palo na pamet da bi to moglo biti opasno.
Flertuj s kamerom.
Tu grabežljivci dolaze vidjeti sadržaj s djecom.
Slušajte.
Prezentiraju to kao zabavnu, sretnu kuću,
a zapravo je to kuća užasa.
Ne mogu!
Tiffany je vikala i derala se na sve. Kao da smo bili u kultu.
RODITELJI IZRABLJUJU DJECU
Tiffany je bila čudovište.
Ti si bezobrazna mala kuja.
Tiffany je uzela našu nevinost i uništila je.
PRODUKCIJA
LOŠI UZORI MRAČNA STRANA DJEČJIH INFLUENCERA
REDATELJI
LAS VEGAS, NEVADA
…danas je sa mnom i ima rođendansku tortu!
Frank mi je rekao da ovo donesem.
-Ne znam čemu. -Gdje je… Pojela si komad?
Ne.
-Nasmijem se kad prikažu Franka. -Da, bio je urnebesan.
Ljudi, što biste radije? Jedanaestogodišnjakinju ili slatkog mopsa?
Slatku jedanaestogodišnjakinju s mopsom.
To je bio moj prvi video sa svima. Bila sam silno uzbuđena.
Ovo je jednostavno bilo dobro i zabavno. Zabavljali smo se dok smo to snimali.
Ugledala sam se u Piper. Bila nam je rođakinja.
Htjela sam snimati filmiće za YouTube.
Najviše mi nedostaje Piper.
Jako je tužno što trenutačno nije u mom životu.
Vidim kako se smijete kad si s njom. Baš ste luckaste. Nedostaje mi to.
Da.
Tiffany je moja starija sestra, a Piper mi je nećakinja.
Odrasle smo u Cantonu u Georgiji.
Kad se Piper rodila, Tiffany je imala 26 godina.
Piperin tata ostavio je Tiffany tijekom trudnoće.
Tiffany je živjela s mojim roditeljima. Otvorila je salon za uređivanje ljubimaca.
Piper je odgojila sama, bez Piperina oca.
Kad je bila jako mala, Piper je bila druželjubivo dijete.
Plesala je, pjevala, smiješila se.
TIFFANYNA SESTRA
Vidjelo se da ima nešto posebno.
Piper je imala tri godine kad je krenula na izbore ljepote.
Na prvom je pobijedila s tri godine. Bilo je to za Dan nezavisnosti.
Soba joj je puna trofeja.
PATIENCEINA SUPRUGA
Bila je sjajna. Savršena.
Tiffany je toliko željela da Piper uspije
kako bi Piperinu ocu pokazala da nešto vrijedi
i da propušta njezin život.
Piper je nosila bikinije, potamnjivala je ten, išla na frizuru.
Vježbala je i učila sve plesne pokrete.
Piper je voljela pozornost, to da joj ljudi plješću,
trofeje.
Tiffany je svakako htjela da Piper bude najbolja.
Tiffany nije bila zadovoljna drugim mjestom.
Kad je Tiffany vidjela Piperin uspjeh na izborima ljepote,
htjela je da se okuša na društvenim mrežama.
Ovo je podcast YSB Now.
Danas imamo posebnu gošću.
Bok, Brachel.
Kad si pomislila:
„Bilo bi zabavno objavljivati na društvenim mrežama”?
Prestala sam ići na izbore, a postojala je aplikacija Musical.ly.
Počela sam s time i tako se sve pokrenulo.
Sprijateljila sam se s nekim ljudima.
DEVET GODINA
Musical.ly je nastao 2014. To je bila aplikacija za plejbek.
O, to je krumpir. Migolji se, migolji se…
Moglo se snimati kratke, smiješne filmiće uz plejbek.
To je bilo jako popularno među djecom.
Dobna granica bila je 13 g.,
ali i djeca od šest godina bila su ovisna o tome.
Rekla bih da su roditelji objavljivali sadržaj.
Musical.ly je postao TikTok, jedna od najuspješnijih aplikacija.
Charlie!
„Charlie me ugrizao za prst” iz 2007.
rani je video s YouTubea koji je postao hit.
Tad se vidio uspon tih ranih društvenih platformi.
Sve je više ljudi ondje govorilo o svom životu
i počeli su s namjerom objavljivati za malu publiku.
Bok, mamice!
Što želiš danas? Koju igračku danas želiš?
G. 2011. YouTube je već imao milijune i milijune korisnika.
-Ovu! -Tu?
A neke od prvih viralnih zvijezda bila su djeca.
RYANOV IZBOR TJEDNA
Uvijek bih gledala raspakiravanja igračaka i sličnog.
Rekla sam: „Mama, želim to raditi.”
Hej, ljudi! Ovdje Piper Rockelle.
Danas radimo pahuljastog ljigavca.
Morate nabaviti ljepilo Elmer's. Školsko ljepilo. Ako date…
Škicnite Piperin video o pahuljastom ljigavcu.
To je nešto posve drukčije od izbora ljepote.
A vidi se kako joj je ugodno ispred kamere.
Rođeni je talent.
Tiffany je stalno nešto snimala.
To je bio dio njihove rutine.
Tiffany je na sjajan način iskoristila te nove medijske platforme.
Društvene mreže su sve.
Na njima možete izgraditi brend, naći prijatelje,
povezati se s cijelim svijetom.
Tiffany je vidjela priliku za svoju kćer i htjela joj je pružiti priliku.
U isto vrijeme kad se pojavila internetska slava,
televizija i tradicionalna slava poprimali su novo lice.
Najedanput su ljude iz stvarnog života angažirali u tim reality emisijama.
Piper je dobila svoju veliku šansu.
Angažirali su je u Dance Twins, popularnoj reality emisiji.
Bok, ja sam Tiffany. A ovo je moja prekrasna kći Piper.
Zabavna je mama. Svi se žele družiti s njom.
Tu prvi put vidite Tiffany
i dobivate uvid u njezin roditeljski stil.
Vidite da Tiffany forsira Piper.
Ovo je dobar trenutak da osvojiš prvo mjesto.
-Dobro. -Voljela bih to.
-Znaš? Pa… -Da.
Od malih nogu Piper je htjela ugoditi majci.
Stalno se trudila biti na vrhu,
biti najbolja izvođačica na Jugu.
Ali Piper nije pohađala školu.
Kad je Piper bilo osam godina, Ashley je rekla Tiffany:
„Moraš je upisati u nekakvu školu.
Ima pravo na obrazovanje.” Izbila je velika svađa.
Usredotočila se na Piperin napredak u društvu.
Mogla je briljirati na nastupima,
voditi razgovor s odraslom osobom,
ići na audicije.
Nisam to razumjela, ali podupirala sam ih u tome što žele.
Bilo je to 2017. godine.
Prijateljica je pozvala moju kćer Corinne i mene
na audiciju za prateću plesačicu djevojčice po imenu Piper Rockelle.
Prijateljica mi je rekla da je Piper dobila krunu na Musical.lyju.
To je bilo tako teško dobiti.
Pomislila sam: „O, moj Bože. Kul!”
Corinne su jako zanimali gluma, pjevanje, ples, sve to.
Pokušavale smo naći još plesnih gaža,
pa smo preskočile nastavu i otišle na audiciju.
Kad smo ušle, dočekala nas je ekipa emisije Dance Twins.
Piper je bila baš draga.
Kliknule smo.
Razgovarale smo tijekom cijele audicije.
Nakon snimanja smo shvatile da obje živimo u Georgiji,
udaljene samo 20 minuta.
Djevojke su, naravno, rekle: „Želimo se družiti.
Želimo više toga raditi zajedno.”
Tiffany i ja smo se zbližile
jer smo željele pomoći svojoj djeci.
Tiffany mi je rekla da je jako zanima YouTube.
Vidjela je da se pojavljuju sve te nove obitelji
i postaju popularne na društvenim mrežama.
OBITELJ BEE SIMULATOR KOZE
„Volim te” na kozjem.
Možeš li pospremiti svoju igraonicu?
Pospremi.
Da vidim. Evo Everleigh.
Ajme meni! Ava, ti si na redu.
Tiffany mi je rekla: „I mi to možemo. Ovo bi moglo biti jako dobro.”
Nikad prije nisam snimala video, pa mi je to bilo fora.
Činilo se da se Tiffany razumije u društvene mreže.
Corinne! Điha, curo! Piper!
-Điha, curo! -Điha!
Tiffany je to stavila na YouTube.
Poslala mi je poruku: „Vidiš li ovo? Ima 20 000 pregleda.”
Odgovorila sam: „Opa! To je fora.”
Fora? Ne znam.
Onda je javila: „Sad je na 40. Sad je na 70.”
Taj je video dobio više od milijun pregleda.
Nikad nisam dobila takvu pozornost na društvenim mrežama.
Bila sam uzbuđena.
Nakon toga smo samo nastavile. Filmići su bili jako uspješni.
Nakon Dance Twinsa Piper je zavladala društvenim mrežama.
Ljudi su je zapratili, zanimali su se za njezin život.
I tako se 2017. preselila u L. A.
Nemoj.
Sad idemo u L. A.
-Dobro, samo… -Idemo u zračnu luku.
Pa, da. Idemo u zračnu luku.
Što to izvodiš, Trinaest?
Izletjela bi pred auto?
Tiffany i Piper su se spakirale, pokupile svoje dvije mačke
i pošle u Los Angeles ostvariti velike snove.
Los Angeles, stižem te osvojiti!
Svijet dječjih influencera središte ima u Los Angelesu.
Ondje su svi menadžeri za talente, sve velike agencije.
Tiffany je željela da joj kći uspije.
Pokrenula je Piperin YouTube kanal,
gradila brend, pretvarala je u internetsku ličnost.
Hej, ljudi. Evo mene i Huntera, mog brata.
Hunter, Tiffany i Piper sreli su se na konferenciji u L. A.-u
kad je Hunter došao iz Wyominga.
SVAKA ČAST MOJOJ SEKI PIPER ROCKELLE
Hunter je postao lik na Piperinu kanalu.
Predstavljali su ga kao brata.
Vrlo zanimljivo za nas članove obitelji. Pitali smo se: „Što?!”
Što ima? Javlja se vaš Reagan Beast. Evo me s Hunterom!
Huntera sam upoznao nakon videa koje sam snimao s Piper.
INFLUENCER I ZAGOVORNIK
Puno je snimao i bio im je montažer.
Slurpeeji!
Ja sam trans i nisam imao puno muških frendova koji nisu trans.
Hunter je bio kao stariji brat. Osjećao sam se sigurno. Bio je uz mene.
O, ******!
Hunter se znao našaliti: „Da, katkad zabrijem s Tiffany.”
Mislim da si lijepa!
Tek nakon što smo se Hunter i ja sprijateljili,
rekao je: „Ja sam Piperin brat na YouTubeu.
Ali zapravo nismo u rodu.”
Brat uvijek pobjeđuje!
Bio je Piperin brat i bez kamera.
Zbilja je bio taj tip koji je bio uz Piper
na taj djetinjasti način, ne kao očuh.
Ali mislim da se potajno spanđao s Tiffany.
Mislio sam: „Zna li Piper da si u vezi s njezinom mamom?”
Hunter je bio Tiffanyn puno mlađi dečko.
Hej, ljudi! Evo nas doma.
Izgledam kao Grinch. A i Pipes. A i Tiff.
Imao je 19 ili 20 godina i uselio se k njima.
I svi su stvarali sadržaj.
Puno je vas tražilo moju večernju rutinu
jer sam već pokazala jutarnju. Znat ćete sve moje rutine.
Piperina osobnost stvorena je za društvene mreže.
Mogla je tako glumiti, a da to izgleda stvarno.
Piper je bila preslatka. Svi su je obožavali.
Znala je privući ljude i to je bilo tako autentično.
Tiffany je izgradila vrlo održiv brend
na nečemu normalnome iz perspektive djeteta.
Kako je Piperin brend postajao relevantniji,
Tiffany je otkrila priliku da bude još veći.
-Što radiš? -Pripremam sendvič.
Kakav je to prespavanac?
Ma tipičan prespavanac.
Nećeš nas ni čuti.
Piper je vrlo brzo dobila mjesto u seriji Mani koju je producirao Brat.
Brat je u biti Disney Channel za internet.
Imali su jako popularne emisije. Mani je bio hit na YouTubeu.
A kamo si ti pošao?
Sve dadilje sudjeluju u satu šminkanja.
Ova ne. Mani to ne radi.
Mani je bila serija o muškoj dadilji.
Piper je u emisiji glumila lik Skye.
BIVŠA ČLANICA EKIPE
Bila je bogata šminkerica.
Ovo su Skyeina četiri koraka do popularnosti.
Prvi korak, riješi se svih loših vibri.
Ja sam glumila gotičarku, emo curu.
Što god bi ta gotičarka učinila, Piper bi postupila suprotno.
Nisam imala pojma tko je Piper. Nisam znala da je na društvenim mrežama.
Sophie nije imala ni profil na Instagramu kad je došla u seriju.
Svi su inzistirali da joj treba.
SOPHIENA MAJKA
Svi s platforme Brat bili su popularni na društvenim mrežama.
Sophie su najprije angažirali kao statisticu u seriji Mani.
Svidio im se njezin lik i tako je sve krenulo.
Nosila sam crno da nestanem.
Upoznale smo Piper i Tiffany na setu.
A nakon toga sam puno razgovarala s Piper.
Tiffany i Piper su me pozvale da budem u videu za YouTube
po uzoru na Šašavi petak.
Lik Piper Rockelle, Skye, zamijeni se s gotičarkom.
Tad sam ih prvi put bolje upoznala.
Tiffany bi pozivala Sophie na prespavance.
A onda bi snimile video.
Koliko je sati?
Sad je 23.10.
Već je malo kasno.
Tada ništa nisam znala o YouTubeu.
Mislila sam da to samo klinci snimaju filmiće.
Piper i Sophie odmah su kliknule.
Zbilja smo se povezale.
Počele smo se zbližavati na setu.
Tad smo se povezale i otkrile da smo vrlo slične.
Osjećala sam se neshvaćeno.
Čini mi se da se samo ona potrudila da upozna pravu mene.
Razgovarale bismo o svemu što sam osjećala.
Postale smo najbolje prijateljice.
Nikad nisam imala najbolju prijateljicu.
PIPER, 12 GODINA
Sad smo doslovno kao sestre.
Spremna? Ovo snimimo i gotovi smo.
Obje smo glumile u seriji Mani.
A onda je došla sezona kad smo u kampu.
I tada se Tiffany naljutila
jer je drugi lik dobio više teksta od Piper.
Tiffany je došla na set i izvukla Piper sa seta.
Derala se na sve strane.
„Nećete moju kćer izrezati iz serije!
Ona je stvorila ovu seriju. Bila je na početku svega ovoga!”
Rekla je: „Sophie, hajde s nama.” Odgovorila sam: „Ne idem s vama.
Neću to učiniti jer sam profesionalac na setu.
Ne vjerujem u rušenje mostova.” Postalo je stresno.
Tiffany se uzrujala. Jedva da je razgovarala sa mnom.
Odvukla ju je sa seta.
Producenti su trčali za njom.
Mislim da su ih zaustavili na benzinskoj. Više se nije vratila.
Ostala sam snimati i to je naštetilo našem prijateljstvu.
Piper i ja smo prestale biti prijateljice.
Shvatila sam da je Tiffany nestabilna
i da moraš biti oprezan što radiš kad si s njom.
Nikad to nikomu nisam rekla. Zadržala sam to za sebe.
CANTON, GEORGIA
Kad su Tiffany i Piper živjele u L. A.-u,
posjećivale bi nas u Georgiji za blagdane i rođendane
ili da malo budu s mojim roditeljima.
To je bilo u vrijeme kad se Piper počela družiti s Claire.
Piper mi je sestrična po bračnoj liniji.
Ona je Patienceina nećakinja.
A moja je mama udana za Patience.
Uvijek sam bila opsjednuta kamerom.
Bilo da stojim iza ili ispred kamere.
Pa je bilo suludo pomisliti da sam u rodu s Piper.
Bila mi je velik uzor.
Pratila sam je i prije nego što sam znala da smo sestrične.
Pomislila sam: „O, Bože!” Isprva nisam vjerovala.
„Postoji li još neka Piper?”
Kad sam je upoznala, bila sam tako ushićena i sretna.
To me doslovno raspametilo.
Tu vezu Piper, Claire i Reese
vidjele smo kao priliku…
CLAIREINA I REESEINA MAJKA
…da se Tiffany i Patience povežu
jer nisu imale odnos.
Kao male, Tiffany i ja bile smo bliske.
Četiri je godine starija. Uvijek mi je bila uzor.
Mnogo smo vremena provodile zajedno.
I dobro smo se slagale.
Ali rastava nas je sve pogodila.
Tada sam počela primjećivati da se Tiffany mijenja.
Svakako je postala agresivnija, i fizički i verbalno.
Odlučila sam da neću razgovarati s Tiffany.
Potaknula sam je, na neki način,
da pokuša imati mnogo zdraviji odnos s obitelji.
Zaželi nešto i pogasi svjećice.
Bila sam uzbuđena što ću se možda opet povezati sa sestrom.
Dvije mame, dvije sestre zajedno odgajaju djevojčice.
LOS ANGELES, KALIFORNIJA
Hej, ljudi! Što ima? Danas ćemo potrošiti 30 dolara
i nabaviti si najbolji kostim.
Prvi video s Piper snimio sam 2018.
Nisam znao tko je ona.
Mislio sam: „Još netko tko radi što i ja želim.
Snima za YouTube. Sjajno.”
Ja sam Piper Rockelle i nosim gusarski kostim.
Dajte glas za mene!
Ja sam Sawyer. Ovo je moj kostim. Ako…
Prvi je video bio uspješan,
ali Tiffany nas je pozvala da ih snimimo još.
Danas ćemo staviti superdugačke akrilne nokte.
Kako je Piperin kanal postajao sve uspješniji,
Tiffany i Piper počele su dodavati nove ljude u kliku.
-Tu je Sawyer! -Hej!
-Tu je Hayden! -Oj!
I tu je Gavin!
Tiffany je htjela skupinu djece po uzoru na Prijatelje.
Prijatelji su bili vrlo uspješni. Znala je to.
Rekla je: „Možemo okupiti tu grupu i širiti je.”
Očekivala je hit.
-U redu, bok! -Drži kameru niže.
Corinne se htjela baviti glumom, pa smo se preselile u Hollywood.
Ubrzo nakon dolaska Tiffany je pitala možemo li snimiti video.
Koji mjesec nakon incidenta s Manijem
Tiffany se javila mojoj mami, ispričala se
i rekla da nedostajem Piper.
Bila je tužna zbog cijele situacije.
Nakon toga smo puno više snimale zajedno.
Jednog su se dana okupili na snimanju, a ljudi su rekli: „O, Bože! To je ekipa!”
Tiffany je to oduševilo.
„Tako ćemo se nazvati. Ekipa.”
Evo Piper. Hajde!
Nikad nisam išla u državnu školu, pa nikad nisam imala puno prijatelja.
Rekla sam: „Trebam pomoć s kanalom. Hoćete uskočiti?”
Tako su počeli i svi smo se jako povezali.
EKIPA 2018.
Tako se formirala Ekipa.
Grupa kreatora sadržaja za djecu koji su se okupili oko Piper.
Kao njezina postava sporednih likova.
No ona je uvijek u središtu. Ona je zvijezda.
-O, Bože! -Zaljubila sam se!
Tiffany se nije prva dosjetila ekipe.
-Vrijeme je da si još unakazimo tijelo. -Što će to biti?
Bio je tu Team 10 Jakea Paula.
Alexe!
Škvadra Davida Dobrika. Pa Sidemen…
Puno je drugih, starijih ljudi to radilo na internetu.
Ovo je ta ista formula. Samo s djecom.
To je sve za danas, ljudi! Nadam se da ste uživali!
Pa započnimo ovaj izazov!
Zavrti kotač!
-Zašto si se obukla kao ja? -A ti kao ja?!
Kad su ti klinci nagomilali silne preglede
i postali viralni, prikupljajući usto pratitelje,
postali su silno uspješni.
I svi su gledali.
Što ti misliš, kako će reagirati?
O, Bože!
Piper!
Kad te javnost simpatizira, to ti daje samopouzdanje,
podiže ti ego, godi ti.
I mislim da ljudi to zato tako žarko žele.
Osjećaš se posebno.
U nekom smo trenu bili najpopularniji 11-godišnjaci.
Uvrstili su nas među rođendane slavnih i slično.
-Idemo na turneju! -Turneja!
Došlo je na tisuće djece. Bilo je suludo.
Piper!
Red se protezao po kvartu.
I to me još više motiviralo.
Želim nastaviti, da ovo bude uspješno.
Želim da bude sjajno. Sve ili ništa.
Bilo je nevjerojatno vidjeti kako broj pretplatnika i pregleda raste.
Jedan od najsretnijih trenutaka u mom životu i dalje je taj milijun.
O tome sam oduvijek sanjao.
Danas ću vam pokazati što se događa u mojoj kući.
Bok, ja sam Piper Rockelle. Tako sam uzbuđena što sam ovdje.
Milijun na YouTubeu! Nevjerojatno!
-Toliko pretplatnika u godinu i pol? Ludo! -Znam!
Poduzetnica, pjevačica, zvijezda YouTubea.
Piper Rockelle nam govori o svojoj novoj pjesmi „Treat Myself”.
Počastit ću se Počastiti se
Počastit ću se Počastiti se večeras
„Treat Myself” je bio Piperin prvi spot
o curama koje su na wellnessu.
Ispred salona vide zgodne dečke.
A onda žele njihove telefonske brojeve.
Nakon osnutka Ekipe Piperina YouTube slava naglo raste.
Počela je zarađivati brdo novca.
YouTube dijeli prihod s kreatorima sadržaja,
i to posve drukčije od drugih platformi.
Ako još nisi, lajkaj, pretplati se i uključi obavijesti o objavama.
To se zove „unovčavanje” sadržaja.
Jedan je dio novac koji izravno plaća YouTube.
Objavite sadržaj, YouTube ubaci reklame,
pa dobijete dio prihoda od tih reklama.
Zarađujete i suradnjom i partnerstvima s brendovima.
Plaćaju vas da promovirate proizvode i brendove.
Pogledajte kako su slatki. Baš su slatki.
Walmarte, ide super. Hvala, Walmarte.
Brendove možete reklamirati već samim time da ih izložite.
Brendovi su spremni platiti kako bi dobili 50 milijuna impresija u tri dana.
To ti influenceri mogu.
Puno hvala, Mattel.
Jedva čekam da vidim ovog Gleemera.
Tržišna vrijednost industrije kreatora sadržaja
trebala bi prijeći pola bilijuna do 2027.
Iskreno, to je malo.
Odakle ti ta odvratna hudica?
-Ova odvratna hudica? -Ta…
Prodaje se reklamna roba, ulaznice za turneju.
Svi ti različiti izvori prihoda gotovo da hrane jedni druge
da bi se stvorio višemilijunski biznis na više platformi.
Ima djece koja zarađuju
više od stotinu tisuća mjesečno u tom poslu.
Stotinu tisuća mjesečno.
Jednog Božića stiglo je Appleovo računalo,
posve novi Canonov fotoaparat,
torba Louis Vuitton.
Tad sam shvatila da je ovo veće nego što mislim.
Nisam baš puno znala o unovčavanju na YouTubeu.
Nisam bila upućena.
Bila sam samohrana majka koja s djetetom živi u Hollywoodu.
A Tiffany je to znala. Znala je s čime se nosim.
Rekla mi je: „Znaš, na ovome možeš dobro zaraditi.”
Na to ću: „Zbilja?” A ona kaže: „O, da.
Ona zarađuje puno novca. Dovoljno za sve tvoje račune.”
Na to pitam: „Videi naših cura zarađuju?”
A ona će: „O, da.”
U tom trenutku YouTube je za Corinne bio samo zabava,
pa nismo baš razmišljale o tom aspektu.
Moja najbolja frendica puno je bolja od tvoje.
A onda mi je sinulo.
„Ako zarađuješ toliko novca
i sad mi govoriš o tom novcu, gdje je naš novac?”
Mi nismo zarađivale.
A ona će: „Ona dobiva publicitet. Ljudi je znaju.”
-O, moj Bože! -Bože!
Znaš da zarađuju na tvome djetetu.
No ujedno vjeruješ da ti dijete odrasta
i da će tvoje dijete imati koristi jer će i samo dobiti preglede,
sklopiti poslove s brendovima i samostalno stvarati sadržaj.
-Ne. -Imela.
O, mašna!
Tiffany je praktički predložila:
„Pomoći ću vam da zaradite taj novac.”
Dobro, sad ću nešto vidjeti od toga što radimo.
Ljudi, mogu li dobiti vode?
Trebam vode.
Formiramo piramidu.
-Corinne! -Bože! Jesi dobro?
-Moram joj donijeti vode. -Probudi se!
U ovom se poslu može puno zaraditi.
Da bi to uspio, moraš pogoditi algoritme.
Ljudi se moraju uključiti.
Algoritam je posložen tako da može pregledati sve te snimke
i reći: „U redu, osobo X.
Želiš vidjeti ovaj sadržaj, pa stavimo ga na sam vrh.”
Potrebno je mnogo iskustva u ovom poslu
da znate kako dobiti dovoljno komentara,
dovoljno lajkova i dijeljenja da postanete viralni.
Možda se pitate tko montira ove videe.
Montažer, naravno. A gdje montira videe?
Hunter u biti pomaže YouTubeovu algoritmu,
predlaže segmentiranje sadržaja.
Rekao je da je naučio u čemu je caka.
Kako dobiti više pregleda,
kako dobiti bolje oglase,
kako hashtagove staviti na prava mjesta, pa da ljudi pogledaju vaš video.
U biti optimizirate svoje videe
da bi ih pogledalo što je moguće više ljudi.
Prva iskustva sa stvaranjem videa i objavama na društvenim mrežama
imao sam s osam ili devet godina.
Nisam se razumio u analitiku i u to kako ona pomaže videu.
Danas idem u lov na sponzoruše.
Kad smo se pridružili Ekipi, kanal smo morali predati Hunteru.
Dali smo mu podatke za prijavu.
Bio sam jako uzbuđen što će on od tih videa stvoriti još bolje.
Bilo je pomalo teško predati nešto
na čemu sam naporno radio da to stvorim,
ali činilo se kao dobra prilika i ispravna odluka u tom trenutku.
Hej! Želiš li na ručak sa mnom?
Imaš li dovoljno godina da bi vozio?
Ti možeš voziti. Evo, idemo.
Nasumično smo razgledavali kuće u Hollywood Hillsu.
Svima je san živjeti ondje kad se preseliš u Kaliforniju.
Kuća je bila prekrasna. I bila je golema.
Tiffany, Hunter i Piper živjeli su u stanu. Kao i mi.
Kuća je na kraju stajala
samo nekoliko tisuća više nego što smo svi mi plaćali.
Rekli smo: „Ako se svi skupimo, imat ćemo mjesto za snimanje.”
Tiffany je bila jako uzbuđena. Kao i moja mama.
Hunter je bio uzbuđen.
Ja se nisam htjela useliti.
Uvijek mi je bilo neugodno s Tiffany jer sam znala da nije stabilna.
To mi je uvijek bilo na pameti.
Kuća mi se doista svidjela.
Imala je dvorište da klinci po njemu trče. Osjećala sam se sigurno.
Imala sam novu prijateljicu.
Nekoga tko razumije kako mi je. Samohrana majka pokušava uspjeti.
Piper mi se obraćala za sve moguće.
Mislila je da može govoriti o onome što je muči.
Jako se zbližila i s mojom mamom.
Piper je došla mojoj mami
i zamolila je da se doseli k njoj.
Rekla je: „Trebam stabilnog roditelja. Nemam to.”
Nije imala majku.
Imala je tu osobu koja ju je tjerala da snima
i zapravo nije gledala što je za nju najbolje.
Mislim da smo zato pristale.
Piper je postala poput drugog djeteta. Postali su naša obitelj.
Kojoj stoji bolje?
Suci, spremni ste dati svoj glas?
-Da! -U redu.
To!
Na redu su Sawyer i Saxon!
Snimanje videa isprva se čini zabavnim.
Nije uvijek zabavno.
Ne želiš uvijek ustati, nabaciti osmijeh
i satima sjediti ispred kamere i govoriti.
Imam naranču i maslinovo ulje.
Snimali smo za svačiji kanal jer je Tiffany svima dala kanal.
Dobro, kako god. Zovem se Ramona.
Snimali smo 10-15 videa dnevno.
Svi su se morali nacrtati u 11 h,
a snimali bismo do jedan ili dva ujutro.
To je dug radni dan.
Akcija, Sophie!
Ljudi, zbilja moramo piškiti, pa je ovo…
Odspavala bih dva-tri sata,
ustala oko šest ili sedam da odradim školu…
Sila nam je!
…ugasila bih tablet
i spremila bih se za snimanje.
A onda sve iznova. Tako je bilo svaki dan u tjednu.
Uopće nismo imali stanku.
Nazovi me. Ja ću to.
Piper, da se iskupim, reci ako želiš da ti budem asistentica.
-U redu, akcija. -Dobro.
Tiffany je tip osobe koja je htjela imati kontrolu
nad onime što Piper radi i kako se video snima.
Bilo je frustracije između nje i mame. Ona bi rekla nešto pogrešno,
a mama bi vikala na nju.
„Piper, možeš ti to bolje!”
A ona bi rekla: „Dobro, trudim se.” I slično.
Ljudi!
Ne izgleda stvarno. Sawyere, idemo to bolje.
Sawyere, okreni se.
Naposljetku su ti govorili što da radiš, kao da si marioneta.
Hajde!
Dosta zavlačenja. Obavimo to.
-Sawyere, stani kao Piper. -Dobro, stojim kao Piper.
-U onom smjeru. -Dobro. Da. Stani…
To je posao.
Od 50 videa koje snimiš zapravo si uživao i bio svoj u jednom.
Bilo je tu puno glumatanja da pokušamo snimiti dobar video.
Dok je Corinne zaozbiljno glumila, zaozbiljno plesala, zaozbiljno radila,
znali smo da trebaš imati nastavnika na setu.
Morali smo imati nastavu. Šest sati nastave.
Znali smo da treba postojati radna satnica.
Trebaš imati obroke.
Trebaš imati sve to.
Djeca-zabavljači podliježu hrpi propisa
koji su se uvodili desetljećima.
Na početku 20. stoljeća došlo je do razračunavanja
zbog tih slavnih dječjih zvijezda iz prošlosti koje nisu plaćali.
Iskorištavali su ih.
Tada su napisani zakoni koji su trebali zaštititi te dječje zvijezde.
Nažalost, kad je riječ o novim oblicima rada i novim medijima,
zaštita na radu ne postoji.
Trebali bismo snimati Sophien video za YouTube.
-I snimamo. Evo. -Zašto onda ona…
Sophie!
Tiffany i Hunter snimali su videe za YouTube,
pa su mislili da za njih…
ODVJETNIK
…ti zakoni ne vrijede.
Sophie, smjesta se probudi! Trebamo snimati! Zašto spavaš?
Jer ćemo snimati video.
-Saberi se! -To je naporno.
Otišli smo u Bombay Beach.
Ako ne znate, to je napušteni grad.
Ondje hvatamo mačke. Jako je zabavno.
Tiffany i Piper imale su dvije mačke.
Onda smo počeli spašavati sve više mačaka.
Spasili smo ih toliko
da smo imali 36 mačaka po cijeloj kući.
Dok smo odrastale, imale smo 20, 30 mačaka.
Nisu bile unutra. Bile su vani.
Vani je bilo hladno. Pustili bismo ih u podrum.
Tiffany i dalje živi na sličan način.
Trebalo je nahraniti sve te mačke.
Ne znam jeste li ikad hranili 30 mačaka. Zanimljivo iskustvo.
Katkad bi kanta za smeće bila toliko teška zbog pijeska
da smeće ne bi ni odvezli.
O, voli kameru!
Skupili smo 60-ak mačaka. Tiffany je postala opsjednuta čišćenjem.
Poput domara je imala kantu s izbjeljivačem i prala površine.
Svake večeri.
Pogledajte. Diego želi van.
Video bismo završili oko jedan,
a pospremala bih do tri ujutro.
Sophie i Piper su zaspale na vrhu stubišta dok su dezinficirale zidove.
Rekla sam im da samo odu u krevet.
A onda me Piper otkucala i dobila sam bukvicu.
U to je vrijeme zbilja bilo loše i čudno.
I nije bilo zabavno snimati videe.
Coco, kakve su šanse da to poližeš s poda?
-Želiš da to učinim? -Pa, izazivam te.
Bože, učinila je to! Piper, hoćeš li ti?
Kad je Ekipa počela zarađivati, sve se vrtjelo oko cifri.
Koliko gledatelja možemo privući?
Opet isprobavamo kupaće kostime.
Kako to da uvijek završim u kupaćem?
Učinit će što god moraju kako bi to ostvarili.
Tada su djeca prisiljena na situacije koje bi im inače bile neugodne.
Svi do jednog!
Budite zlobni prema Symonne.
Rekli su nam da budemo zlobni prema Symonne.
Da je ignoriramo, da joj ne čestitamo rođendan.
Symonne!
-Bok, danas snimaš vlog? -Da, mi… Ekipa. Kasniš.
Prije je sve to bilo zabavno, a sad se činilo pomalo okrutno.
Loša snimka?
Da, nešto je bilo na ekranu. Samo…
-Nešto je bilo na leći? -Da, nešto ružno.
ZLOBOMETAR
Radili su stvari zbog kojih nam je bilo neugodno
i koje su nas povrijedile.
Da, Tiffany je htjela dvojben sadržaj za više pregleda i lajkova.
-Znam zašto više ne ideš na izbore. -Zašto?
Izbacili su te jer baš i nisi lijepa.
Postajalo je sve gore i gore.
Ona je luzerica.
Ne, nisam luzerica, Frank.
Frank, mops, zapravo je Tiffany koja drži psa
i govori sve to čudnim glasom.
Maltretirao bi te. Ponižavao bi te.
Govorio je ono što Tiffany ne bi smjela reći normalnim glasom.
Izgledate baš jadno.
Frank je mrzio Sophie. Stalno bi je uzimao na zub.
-Vrijeme je za snimanje. Što radiš? -Samo drijemam.
Eto vidite, Sophie je lijena.
I neuredna je. Cipele su joj posvuda. I spava…
To je postalo vrlo stresno okruženje.
Uopće nisam znala kako reći „prestanite”.
Danas sam…
Š*pak!
-Ja pomalo jesam š*pak. -Tiffany je bila zlobna.
I imala je ispade.
Počele su se događati sve čudnije situacije.
Dovedimo prvog igrača. Moj miljenik…
Gavin!
-Gavin nije ovdje. -Što?
-Bolestan je. Ne može doći. -Što?
Tiffany je stvarno bila opčinjena Gavinom.
Ali ne na prijateljski način. Na jeziv način.
-Poliži. -Neću to polizati.
Dobro je. Poliži.
Neću polizati.
Tiffany bi očijukala s njim. To je bilo jako čudno.
Gavina bi pitala: „Digne ti se kad me gledaš?”
U to vrijeme on ima 12, 13 godina.
Daj da ti to obrišem.
Dođi. Daj da ti to obrišem.
Gavin bi se smijao, prešao bi preko toga jer nije razumio što je govorila.
Ja nisam znala što govori.
Ali to nije radila pred roditeljima.
Corinne plače kad dođe kući.
Počela mi je otkrivati sve više toga
što se zbivalo u Tiffanynoj kući.
Kad me ljudi pitaju o tome, kao sad, ne govorim o tome.
Bila sam na rubu živaca kad sam čula neke stvari
i što se događalo.
To je bilo to. Kraj. Otišle smo.
UOPĆE TI NIJE STALO…
A onda sam dobila te gnjevne poruke.
NE PIŠI MI VIŠE.
Corinne je iz Ekipe izbačena u grupnoj poruci.
PRESTAJEM PRATITI.
Nikad nisam vidjela takvo što. Ostala sam zabezeknuta. „Što?”
To nije bila naša ideja.
Tiffany je sve to organizirala, iz inata.
MORAM TE OTPRATITI
Corinne im piše i pita što se događa.
Sawyer je rekao: „Žao mi je, Corinne.
Volim te, ali ako to ne učinim, ne mogu biti u videima.”
PRATILA BIH TE, ALI…
I ljude na mrežama okrenula je protiv mene.
MRZIM JE
Rekla je da je Corinne obično govno,
da Corinne zabija nož u leđa, da je Corinne loša prijateljica.
NE STVARAJ PROBLEME
Stavili su me na crnu listu nakon odlaska.
Nitko ništa nije rekao
jer smo se jako bojali. „Što ako to meni učini?”
PIPERINA MAJKA
Tiffany nalazi ljude koji žele biti slavni.
Ona zna koga treba naći.
Zna s kim treba razgovarati.
Zna kako razgovarati.
Iskorištava ih.
Često smo se družili. Hunter, Piper i Tiffany.
Bilo je nekih prilika kad bi Tiffany pila, a nema filtra.
Svašta mi je govorila u društvu Piper.
Rekla je: „Bit ćeš jako seksi kad budeš malo stariji.”
Ja sam emitirao uživo, zabavljali smo se.
Uslijedio je neočekivan obrat.
Nasrnula je na mene.
Bio sam u šoku.
TIFFANY SMITH, HUNTER HILL I PIPER ROCKELLE
PUTEM ODVJETNIKA ODBILI SU RAZGOVARATI ILI DATI KOMENTAR ZA OVAJ SERIJAL.
TIFFANY SMITH DEMANTIRALA JE TVRDNJE BIVŠIH ČLANOVA EKIPE I RODITELJA.
Prijevod titlova: Bernarda Komar